หม่อมหลวงณฐภา กิติยากร

หม่อมหลวงณฐภา กิติยากร (นามเดิม หม่อมหลวงสราลี กิติยากร; เกิด 8 เมษายน พ.ศ. 2509) ชื่อเล่น น้ำผึ้ง เป็นนักแสดง พิธีกร คอลัมนิสต์ และนักธุรกิจชาวไทย พระองค์โสม ร่วมแสดงละครทีวี "รักเร่" ช่อง 7 สีไทยรัฐ เป็นธิดาคนเล็กของหม่อมราชวงศ์อดุลกิติ์ กิติยากร กับท่านผู้หญิงพันธุ์สวลี กิติยากร (ราชสกุลเดิม ยุคล) เป็นพระขนิษฐาของพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เป็นพระมาตุจฉาในสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา และเป็นพระภาติยะในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

หม่อมหลวงณฐภามีชื่อเสียงจากการชนะเลิศการประกวดร้องเพลงสยามกลการ นักร้องดีเด่นประเภทเพลงไทยสากล เมื่อ พ.ศ. 2527 เธอมีผลงานพิธีกรรายการ เที่ยวละไม...ไทยแลนด์เวิลด์ และ คนไทยหัวใจไม่ท้อ เป็นอาทิ และมีผลงานการแสดงละครโทรทัศน์เรื่อง สี่แผ่นดิน (2546) รับบท แช่ม และ ศรีอโยธยา (2560) รับบท กรมหลวงอภัยนุชิต

 ประวัติ 
หม่อมหลวงณฐภา กิติยากร มีนามเดิมว่า "สราลี" เป็นนามที่ได้รับพระราชทานจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นธิดาคนเล็กจากทั้งหมดสองคนของหม่อมราชวงศ์อดุลกิติ์ กิติยากร กับท่านผู้หญิงพันธุ์สวลี กิติยากร (พระนามเดิม หม่อมเจ้าพันธุ์สวลี ยุคล) มีพี่สาวคือพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ

หม่อมหลวงณฐภาสำเร็จการศึกษาจากโรงเรียนราชินี โรงเรียนจิตรลดา และระดับอุดมศึกษาจากคณะครุศาสตร์ จุฬาลงกรณ์มหาวิทยาลัย (สาขาวิชาดนตรีศึกษา) ระดับปริญญาโท รัฐประศาสนศาสตรมหาบัณฑิต สาขาวิชารัฐประศาสนศาสตร์ มหาวิทยาลัยรังสิต และระดับปริญญาเอก ศิลปศาสตรดุษฎีบัณฑิตกิตติมศักดิ์ (การท่องเที่ยว) มหาวิทยาลัยเทคโนโลยีราชมงคลสุวรรณภูมิ

วันที่ 30 กรกฎาคม พ.ศ. 2568 หม่อมหลวงสราลี กิติยากร ได้เปลื่ยนชื่อจาก "สราลี" เป็น "ณฐภา"

 การทำงาน 
หม่อมหลวงณฐภามีชื่อเสียงจากการชนะเลิศการประกวดร้องเพลงสยามกลการ ประเภทนักร้องดีเด่นเพลงไทยสากล เมื่อ พ.ศ. 2527 เธอมีผลงานพิธีกรรายการ เที่ยวละไม...ไทยแลนด์เวิลด์ และ คนไทยหัวใจไม่ท้อ เป็นอาทิ และมีผลงานการแสดงละครโทรทัศน์เรื่อง สี่แผ่นดิน (2546) รับบท แช่ม และ ศรีอโยธยา (2560) รับบท กรมหลวงอภัยนุชิต

ส่วนในงานพระราชพิธีพระบรมศพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร หม่อมหลวงณฐภา กิติยากร ได้ตามเสด็จพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ไปในการพระราชพิธีบำเพ็ญพระราชกุศลต่าง ๆ ณ พระที่นั่งดุสิตมหาปราสาท ในพระบรมมหาราชวัง

หลังพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จไปประทับรักษาพระอาการประชวร ณ โรงพยาบาลจุฬาลงกรณ์​ สภากาชาด​ไทย​ โปรดให้หม่อมหลวงณฐภา กิติยากร เป็นผู้แทนพระองค์ไปในพระกรณียกิจต่าง ๆ อยู่อย่างสม่ำเสมอ โดยหม่อมหลวงณฐภาได้ตามเสด็จสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ไปทรงเยี่ยมราษฎร​ในพื้นที่ต่าง ๆ ที่ประสบภัยพิบัติ​ในหลายพื้นที่อีกด้วย

 ชีวิตส่วนตัว 
หม่อมหลวงณฐภาสมรสครั้งแรกกับธีรเดช จิราธิวัฒน์เปิดธุรกิจส่วนตัวสะใภ้จิราธิวัฒน์ บุตรชายคนโตของสุทธิเกียรติ จิราธิวัฒน์ กับแมรี แอน จิราธิวัฒน์ไทยรัฐออนไลน์ - ธีระเดช จิราธิวัฒน์ (มีชื่อไทยว่า มาลีรัตน์ จิราธิวัฒน์) ภรรยาชาวอังกฤษ เมื่อวันที่ 10 พฤศจิกายน พ.ศ. 2536 ทั้งคู่มีบุตรชายฝาแฝด คือ สุทธกิตติ์  และสิทธิกิตติ์ จิราธิวัฒน์  ต่อมาธีรเดช และหม่อมหลวงณฐภา ได้หย่าจากกัน โดยบุตรชายทั้งสองอยู่ภายใต้การดูแลของหม่อมหลวงณฐภานัวเนีย.คอม - 'ม.ล.สราลี กิติยากร' บทบาทใหม่ที่ไม่ใช่สะใภ้เจ้าสัว หลังจากนั้น ธีรเดชสมรสใหม่กับอำไพพรรณ อมรวิวัฒน์ บุตรสาวของพลตำรวจเอก สวัสดิ์ อมรวิวัฒน์ อดีตอธิบดีกรมตำรวจ เมื่อวันที่ 9 พฤศจิกายน พ.ศ. 2552คอลัมน์ GOSSIP : ประชาชาติออนไลน์

หม่อมหลวงณฐภาปลงผมออกบวชเนกขัมมจาริณีเมื่อวันที่ 3 พฤศจิกายน พ.ศ. 2561 เพื่อถวายเป็นพระกุศลแด่พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และเพื่อศึกษาธรรมของศาสนาพุทธเป็นระยะเวลาหนึ่งเดือน ที่วัดป่านาคำน้อย ตำบลบ้านก้อง อำเภอนายูง จังหวัดอุดรธานี

หม่อมหลวงณฐภาและวุฒิศักดิ์ รัตนสุวรรณ์ ประธานคณะผู้พิพากษาสมทบ ศาลเยาวชน และครอบครัว จังหวัดจันทบุรี เข้ารับประทานน้ำพระพุทธมนต์แก่ชีวิตคู่เพื่อความเป็นสิริมงคลจากสมเด็จพระอริยวงศาคตญาณ (อัมพร อมฺพโร) สมเด็จพระสังฆราช สกลมหาสังฆปริณายก เมื่อวันที่ 1 กันยายน พ.ศ. 2567 ณ วัดราชบพิธสถิตมหาสีมารามราชวรวิหาร กรุงเทพมหานคร

ผลงาน
ละครโทรทัศน์
 ปี  เรื่อง  บทบาท ช่อง 2530 มหาเวสสันดรชาดก มัทรีช่อง 5 2543 ข้ามสีทันดรช่อง 7 2546 ผี วิญญาณ และความผูกพัน (ครูเหม เวชกร) ตอน ฆาตกรรมไอทีวี สี่แผ่นดิน แช่มช่อง 3 2558 รักเร่ เพียงเพ็ญช่อง 7 2560 ศรีอโยธยา กรมหลวงอภัยนุชิตทรูโฟร์ยู

พิธีกร
 ฟ้าใสน้ำใจ
 เที่ยวละไม ทั่วไทย
 เที่ยวละไม...ไทยแลนด์เวิลด์ 
 คนไทย หัวใจไม่ท้อ
 Morning Tips
 กับข้าวเช้านี้กับข้าว..เช้านี้ Aging Network Society

 รางวัลที่ได้รับ 
 พ.ศ. 2527 การประกวดร้องเพลงสยามกลการหรือการประกวดร้องเพลงสยามกลการ นักร้องดีเด่นประเภทเพลงไทยสากล พ.ศ. 2527
 ศิลปศาสตรดุษฎีบัณฑิตกิตติมศักดิ์ (การท่องเที่ยว) มหาวิทยาลัยเทคโนโลยีราชมงคลสุวรรณภูมิ

 สถานที่อันเนื่องจากนาม 
 น้ำตกสราลีภิรมย์ อุทยานแห่งชาติภูจองนายอย อำเภอนาจะหลวย จังหวัดอุบลราชธานี

พงศาวลี

 อ้างอิง 

 แหล่งข้อมูลอื่น 
 สัมผัสพระราชปนัดดา (เหลน) ฝาแฝดชายวัย 6 ขวบ แห่ง ‘สมเด็จพระนางเจ้าฯ’ 

หมวดหมู่:หม่อมหลวง
หมวดหมู่:ราชสกุลกิติยากร
หมวดหมู่:ราชสกุลยุคล
หมวดหมู่:ตระกูลจิราธิวัฒน์
หมวดหมู่:บุคคลจากโรงเรียนราชินี
หมวดหมู่:บุคคลจากโรงเรียนจิตรลดา
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:พิธีกรชาวไทย
หมวดหมู่:นักแสดงหญิงชาวไทย
หมวดหมู่:คอลัมนิสต์
หมวดหมู่:ผู้จัดละครชาวไทย
หมวดหมู่:บุคคลจากเขตพระนคร
หมวดหมู่:ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลสุวรรณภูมิ
หมวดหมู่:พุทธศาสนิกชนชาวไทย